щварав чи росулъ вукIинчIо. Цудунаб ихдалил заман букIана. Мунагьал чураяй эбелгун цадахъ дун Бекьилъе ун йикIана цо къваригIелалъ. ТIад руссуда цадахъ ккана МахIмудги МахIмудил эбел ГIашураги, ГIашурал вац Хъандулалъул МухIама хъизангун Бекьилъ рукIана. Гьезухъе щвезе хьвадулаан МахIмуд. МахIмуд нижедаса батIаго бекьдерил магъилъехун ана, нижилан абуни, нух теялъе хабарги бицунаго, гIедегIичIого рачIунел рукIана. – ГIашура, МахIмудил цIалиги лъугIун бугин, гьанжегIаги хъизанги гьабун, магIишаталде вуссинародай?